**รายงานกระบวนการพัฒนานวัตกรรม**

**โรงเรียนวัดสรรเพชญ จังหวัดนครปฐม**

จากการสัมภาษณ์ครูผู้สอนที่ทำหน้าที่สอนนักเรียนในระดับชั้นประถมศึกษาปีที่ 3 ครูผู้สอนไม่ได้จบการศึกษาทางด้านการเกษตร โดยตรงแต่ต้องมาสอนในวิชาที่ไม่ได้จบโดยตรงมา จึงไม่สามารถถ่ายทอดความรู้ ได้อย่างเต็มที่และอาจยังไม่มีประสบการณ์ไม่มากพอ การเรียนการสอนของโรงเรียนวัดสรรเพชญ เป็นการสอนที่มีครูประจำชั้นเป็นผู้สอนเพียงผู้เดียว ในทุกรายวิชา จึงทำให้ครูผู้สอนอาจสอนในวิชาเรียนที่ไม่ถนัด และส่งผลให้นักเรียนได้รับความรู้ที่ไม่ครบถ้วน หรือไม่ได้ฝึกปฏิบัติจริง

**ปัญหาที่พบ**

1. นักเรียนไม่สนใจในการเรียน เพราะ เป็นวิชาเรียนที่มีเพียงการจดและการจำ
2. เป็นวิชาที่นักเรียนมีความรู้สึกว่า ไม่น่าสนใจ เพราะเหนื่อย ร้อน
3. เป็นวิชาที่มีการเรียนการสอนน้อย จึงทำให้นักเรียนมีความคิดว่าเป็นวิชาที่ไม่มีความสำคัญ
4. ครูผู้สอนไม่มีความชำนาญในการสอน และอาจขาดประสบการณ์

**สื่อการเรียนรู้ หนังสือทำมือ**

การเรียนรู้ในห้องเรียนมีการอ่านจากหนังสือที่มีตัวหนังสือเพียงอย่างเดียว ซึ่งทำให้เด็กไม่ยากที่จะอ่านหรือทำความเข้าใจ ในบทเรียน หนังสือทำมือที่คิดประดิษฐ์ขึ้น เป็นสิ่งประดิษฐ์ที่ออกแบบให้มีลูกเล่นในการเปิดอ่าน และมีรูปภาพประกอบ เพื่อสร้างการจดจำหรือความเข้าใจในเนื้อหามากขึ้น อาจนำไปประยุกต์กับวิชาต่างๆได้ โดยที่กลุ่มข้าพเจ้า ได้นำมาใช้กับการเรียนการสอนวิชาเกษตร นำเสนอในเรื่องพื้นฐานของเกษตร เช่น อุปกรณ์ทางการเกษตร พืชผักสวนครัว พืชสมุนไพร ฯ เพราะเป็นเรื่องจำเป็นในการเรียนรู้ โดยมีรูปภาพประกอบที่เกี่ยวข้องในเนื้อหาประกอบ และมีรูปภาพที่เป็นการ์ตูนแทรกอยู่เพื่อสร้างความสนใจมากขึ้น

**วิธีดำเนินงาน**

ขั้นแนะ ( Introduction )

อธิบายให้ผู้เรียนเข้าใจถึงวัตถุประสงค์ ของสื่อหรือสิ่งประดิษฐ์ชิ้นนี้ ว่าคืออะไร ใช้งานอย่างไร ทำขึ้นเพื่อวัตถุประสงค์ใด อธิบายถึงวิธีการเรียนรู้จากหนังสือทำมือเพื่อสร้างความเข้าใจให้แก่ตัวผู้เรียน โดยอาจถามคำถามที่เป็นความรู้พื้นฐานเกี่ยวกับวิชาเกษตรเล็กน้อย ที่ใกล้เคียงกับการใช้ในชีวิตประจำวันของผู้เรียน ที่ผู้เรียนเคยเรียนรู้มาโดยให้ระลึก ( recall ) ให้ได้มากที่สุด

ขั้นการพัฒนา ( Development )

ได้ให้ผู้เรียนศึกษาเนื้อหาจาก “หนังสือทำมือ” ที่จัดทำขึ้นในเรื่องต่าง ๆ ที่จะเรียนรู้โดยวิธีการ ว่าในกล่องทั้ง 6 ด้านนั้น ต้องมีสีที่ตรงกันทั้ง 8 กล่อง ถึงจะสามารถอ่านข้อความในด้านนั้นได้อย่างถูกต้อง แต่ถ้าสีนั้นยังไม่ตรงกันก็จะไม่สามารถอ่านได้อย่างถูกต้องมีรูปภาพประกอบคำอธิบาย และมีรูปภาพประกอบที่เป็นการ์ตูนเพื่อดึงดูดความสนใจแก่ผู้เรียน

ขั้นสรุป ( Conclusion )

ผู้เรียนได้ทราบถึงการเรียนวิชาเกษตรในเรื่องต่าง ๆ มากขึ้น รวมทั้งได้เห็นรูปภาพประกอบด้วย ได้มีการสรุปว่านักเรียนได้รับความรู้ และจดจำสิ่งใดได้บ้างในเนื้อหาที่ได้เรียนรู้จาก “หนังสือทำมือ” จากการสนทนาโต้ตอบ หลังจากการให้ผู้เรียนได้เรียนรู้ในเนื้อหาที่ต้องการ

**ทฤษฎีที่ใช้ร่วมในการทำนวัตกรรม**

Constructionism เป็นทฤษฎีทางการศึกษาที่พัฒนาขึ้นโดย Professor Seymour Papert แห่ง M.I.T. (Massachusette Institute of Technology) ทฤษฎีคอนสตรัคชั่นนิสซึ่ม (Constructionism) หรือทฤษฎีการสร้างองค์ความรู้ด้วยตนเอง เป็นทฤษฎีการเรียนรู้ที่เน้นผู้เรียนเป็นผู้สร้างองค์ความรู้ด้วยตนเอง   
  
**ประสบการณ์ใหม่ / ความรู้ใหม่ + ประสบการณ์เดิม / ความรู้เดิม = องค์ความรู้ใหม่**  
  
 ซีมัวร์ พาร์เพิร์ท (Seymour Papert) ได้ให้ความเห็นว่า ทฤษฎีการศึกษาการเรียนรู้ ที่มีพื้นฐานอยู่บนกระบวนการการสร้าง 2 กระบวนการด้วยกัน   
 **สิ่งแรก** คือ ผู้เรียนเรียนรู้ด้วยการสร้างความรู้ใหม่ขึ้นด้วยตนเอง ไม่ใช่รับแต่ข้อมูลที่หลั่งไหลเข้ามาในสมองของผู้เรียนเท่านั้น โดยความรู้จะเกิดขึ้นจากการแปลความหมายของประสบการณ์ที่ได้รับ   
สังเกตว่าในขณะที่เรา สนใจทำสิ่งใดสิ่งหนึ่งอยู่อย่างตั้งใจเราจะไม่ลดละความพยายาม เราจะคิดหาวิธีการแก้ไขปัญหานั้นจนได้   
 **สิ่งที่สอง** คือ กระบวนการการเรียนรู้จะมีประสิทธิภาพมากที่สุด หากกระบวนการนั้นมีความหมายกับผู้เรียนคนนั้น